**Årsberetning 2016.**

**Styret har i 2016 bestått av:**

Leder: Trond Erik Bergersen – Helvik Vel

Nestleder: Knut Næsje – Ursvik Vel

Styremedlemmer: Søgnhild Øsvold - Sjøstrand Vel

Terje Larsen - Hellvikskog vel

Harald Opsand – Blylaget Vel

Vigdis Bryn - Solbakken Vel

Torunn Stangeland – Bomannsvik vel

Sekretær: Grethe Marie Belboe

Revisor: Arne Lendl fra Nesoddtangen vel

Valgkomite: Per Hopsø fra Bomansvik vel og Arne Lendl fra Nesoddtangen vel

Velforbundets representanter på Stiftelse Hellviktangen:

Representant: Terje Larsen – 1 år

Vara: Gaute Voigt Hansen – 1 år

**Medlemmer:**

Vi har 34 medlemsforeninger. Totalt pr. 31.12 representerte vi 2541 husstander, som er en nedgang på 127 fra i fjor. Denne nedgangen skyldes først og fremst at Fjellstrand Vel meldte seg ut.

**Styre- og arbeidsmøter:**

Det ble avholdt 8 styremøter i perioden i tillegg til arbeidsmøter blant styremedlemmer.

Hele styret har i tillegg behandlet saker og vært i kontakt via telefon og e-post.

Viktig for Nesodden Velforening har i år vært å arrangere møte for ledere i velene. Dette for å få enda bedre kontakt med våre medlemmer, høre på deres kjernesaker og lære mer av hvordan de har organisert seg.

Velforbundet har også i tradisjonen tro presentert seg for Formannskapet med ønske om kommunale midler til støtte for veisikring.

**Økonomi:**

Driftsinntekter var i 2016 kr 223 887 og driftsutgiftene var kr 252 119. Dette ga et driftsunderskudd på 28 232 kroner. Vi hadde finansinntekter på 2 627 kroner, slik at vi totalt sett gikk med 25 740 kroner i underskudd.

Vår hovedinntektskilde har normalt vært medlemskontingenten og tilskudd fra Nesodden kommune. Hvert vel betaler 50 kr pr medlem. Beløpet fastsettes på årsmøtet. Medlemsinntektene for 2016 var 127 250. I 2016 mottok vi 50 000 til driftsstøtte fra Nesodden kommune, og 75 000 til veilys/trafikksikkerhetstiltak.

**Veisikrings- og støttemidler.**

Fagerstrand, Fjordvangen og Ursvik har fått utbetalt støtte i år. Det er videre bevilget penger til ISI-banen. Dette vil bli utbetalt når arbeidet er utført. Vi disponerer nå nærmere 200 000 kr som er tilgjengelig for velene til støtte for veisikring og andre formål.

**MVA kompensasjon:**

Lotteristiftelsen refunderte 76,3% av det søkte og godkjent beløpet.

**Grasrotandelen:**

Oppspart beløp i 2016 var 1 911,26 kr.  
De som ønsker å gi sin grasrotandel til Nesodden Velforbund: organisasjonsnummeret vårt er 970994912 eller søk oss opp på www.norsk-tipping.no/grasrotandelen. Statistikk finnes her: https://www.norsk-tipping.no/grasrotandelen#search=970994912.

**Disse har fått mva refusjon av Lotteristiftelsen:**

Flateby                     9 071   
Hellvikskog        10 532   
Hellvik                    16 295   
Nesodden Velforbund 14 836   
Tjernskogen              2 313   
Ursvik                      5 090

**Status og progresjon på sentrale styresaker:**

**Møte med lederne i velene:**

Nesodden Velforbund ønsket nærmere kontakt med velene. Derfor vil vi arrangere møter gjennom året mellom velforbundets styre og lederne i velene. To møter er avholdt; 19. oktober 2016 og 7. mars 2017. Tema for møtene har vært velenes utfordringer, informasjon fra velenes fellesorganisasjon, veilys i private veier og utfordringer med kommunikasjon med kommunen. Ordfører Nina Sandberg deltok også på møtet den 7. mars. Møtene har vært diskusjonsmøter og har vært meget vellykkede.

**Veilys:**

Arbeidet med veilys har ikke kommet særlig lenger. Arbeidsgruppa som er etablert sammen med kommunen har ikke fungert. Det kan være flere årsaker til det; kommune har etter vårt syn ikke vist høyt fokus på dette, og vi har ikke vært noe pådriver heller. Velforbundets syn er at ansvar for veilys bør være kommunalt. Dette er kommentert i møter med ledere for velene, i velavisen og på våre internettkanaler. Aktuelt nå er å ha dialog med ledelsen i kommunen for å diskutere ansvar for veilys i private veier på nytt.

**Fellesvellets avis:**

Fellesvellets avis er NVFs viktigste kommunikasjonskanal og ble i 2011 gjort om til en ren nettavis.

Styret har hatt det redaksjonelle ansvaret og Grethe Marie Belboe har hatt ansvaret for å redigere det redaksjonelle stoffet og produsere avisen. Det ble i 2016 ikke solgt noen annonser i nettavisen. Styret har i 2016 etablert et samarbeid med Nesodden Folkeopplysningsråd og der er utgitt tre utgaver sammen med Foreningsnytt. Kommentarer «på bygda» er at dette er en positiv tilbakevendende avis.

Fellesvelets avis på papir en er viktig informasjonskanal for alle velene på Nesodden. Det viser seg å være vanskelig å treffe mange lesere kun gjennom Facebook og nettavis. Gjennom en papiravis i alles postkasser gjøres innbyggerne oppmerksom på at det skjer noe i lokalmiljøene på Nesodden. De enkelte velene er selvsagt velkomne til å publisere gjennom fellesvelets avis.

**Websiden vår -** [**www.nesoddenvelforbund.no**](http://www.nesoddenvelforbund.no)**:**  
Vi har i året som har gått brukt websiden aktivt og oppdatert med hendelser som vi har vært opptatt av. Det er blitt jobbet en del med at flere vel skal bruke denne siden mer aktivt. Vi har også vært ganske aktiv på Facebook-siden. Vi jobber kontinuerlig med å oppdatere innholdet på websiden for å gjøre den så brukervennlig som mulig.

**Strøsand:**

Fristen for bestilling av strøsand for vinteren var satt til 1. oktober.

Ved fristens utløp var det kommet inn få bestillinger. Fristen er satt for å få flest mulig bestillinger, til rimeligste pris. Bestillinger i "hytt og pine" blir merarbeid og dyrere.

12 - 15 vel benyttet seg av ordningen. Etterfyllinger på vinteren bød på utfordringer, mange skal ha, og leverandøren hadde kun hadde våt strøsand igjen. Dette fryser til store harde og ubrukelige klumper. Dette måtte tines og tørkes før levering. Men vi kom greit gjennom denne vinteren også.

Samarbeidet med leverandøren er, som alltid, godt.

**Sam-bestilling av hekkplanter:**Vi har fått i gang en avtale med Reiersøl Planteskole som gir oss gode priser på hekkplanter. Dette tilbudet vil vi forsøke å få til hvert år. Tilbudet sendes ut på mail til alle våre medlemsvel med oppfordring til å videresende til sine vel-medlemmer. Tilbudet varsles også på Facebooksiden vår. Vi sender samlet bestilling til Reiersøl, og de sender plantene til en adresse på Nesodden. I 2016 var det 2 medlemmer som benyttet seg av dette tilbudet.

**Stiftelsen Hellviktangen:**

NVFs representant i stiftelsens styre har dette året vært Terje Larsen. Vararepresentant har vært

Gaute Voigt-Hansen.

**Vellenes Fellesorganisasjons (VFO) 2016:**

Nesodden Velforbund har gjennom møter med ledere i velene og Fellesvelets avis informert om fordelene med medlemskapet i Vellenes Fellesorganisasjon da medlemskapet her har betydning for våre medlemmer. Dette gjelder også for veilag dersom de melder seg inn i Nesodden Velforbund.

Nesodden, april, 2017

Styret